b'\n_START_ARTICLE_\nStudentstyret \xe2\x80\x93 NSU Troms\xc3\xb8\n_START_PARAGRAPH_\nStudentstyret \xe2\x80\x93 NSU Troms\xc3\xb8 (SST) var \xc3\xb8verste organ i studentdemokratiet ved Universitetet i Troms\xc3\xb8 fra 1.august 1995 frem til 1. august 2009. Studentstyret besto av studentrepresentanter valgt fra fakultetene, fra listevalg med hele universitetet som valgkrets, samt en representant for Troms\xc3\xb8s internasjonale studentunion ISU-Troms\xc3\xb8 og en representant fra den samiske studentorganisasjonen SSSR. F\xc3\xb8r Studentstyret hadde en Studentr\xc3\xa5det som var satt sammen av representanter fra fakultetene \xe2\x80\x93 perioden 1981 \xe2\x80\x93 93 og med et flertall av politisk valgte i perioden 1993 \xe2\x80\x93 1995. En uravstemning v\xc3\xa5ren 1995 avgjorde at en skulle opprette et felles Studentstyre med flertall fra fakultetene._NEWLINE_Studentstyret NSU-Troms\xc3\xb8 var medlem av Norsk Studentunion (NSU) og Studentenes og Akademikernes Internasjonale Hjelpefond (SAIH)._NEWLINE_Studentstyret ble 1. august 2009 lagt ned og erstattet av Studentparlamentet i Troms\xc3\xb8_NEWLINE_Mellom studentstyrem\xc3\xb8tene var det et arbeidsutvalg (AU) p\xc3\xa5 4 personer som tok seg av dag til dag driften av studentdemokratiet. De fire besto av leder, studieansvarlig, internasjonalt ansvarlig og velferdsansvarlig. En av fagpersonene er ogs\xc3\xa5 nestleder, en annen likestillingsansvarlig. Leder og nestleder jobbet fulltid, de andre deltid. De fikk st\xc3\xb8tte av en organisasjonssekret\xc3\xa6r p\xc3\xa5 fulltid.'